open-index/open-wikipedia-markdown huggingface dataset:
Louis-Alexandre Brière de l’Isle

**Louis Alexandre Esprit Gaston Brière de l’Isle** (4. kesäkuuta 1827 Le François, Martinique – 19. kesäkuuta 1896 Saint-Leu-Taverny, Seine-et-Oise) oli ranskalainen sotilas, joka toimi Senegalin kuvernöörinä ja Ranskan joukkojen komentajana Kiinan–Ranskan sodassa.

Brière de l’Isle syntyi sokeriplantaasin omistajan perheeseen. Hän valmistui Saint-Cyrin sotakoulusta vuonna 1847, palveli Indokiinassa ja haavoittui Saksan–Ranskan sodassa vuonna 1870.

Brière de l’Isle toimi Senegalin kuvernöörinä vuosina 1876–1881. Hän ryhtyi jatkamaan Louis Faidherben 1850-luvulla aloittamaa Länsi-Sudanin valloitusta, jonka perustana oli rautatien rakentaminen Dakarin ja Saint-Louisin sekä Senegal- ja Nigerjokien välille. Brière de l’Isle vahvisti Ranskan asemia Senegalissa, valmistautui tukulorivaltakunnan valloitukseen ja lähetti Gustave Borgnis-Desbordesin valtaamaan Bamakoa. Länsi-Sudanin lopullinen alistaminen tapahtui vasta hänen jälkeensä.

Prikaatikenraaliksi ylennetty Brière de l’Isle nimitettiin syyskuussa 1884 Charles-Théodore Millotin seuraajaksi Ranskan joukkojen komentajana Kiinan–Ranskan sodassa. Hänet ylennettiin divisioonakenraaliksi tammikuussa 1885. Tonkinissa käydyssä sodassa ranskalaiset joutuivat piiritetyiksi Lạng Sơnissa, mikä johti poliittiseen kriisiin ja Jules Ferryn hallituksen kaatumiseen. Brière de l’Isle palasi Ranskaan lokakuussa 1885.

## Lähteet
Vaaleanpunainen vallankumous

**Vaaleanpunainen vallankumous** on suomalaisen laulaja-lauluntekijä Ellinooran 30. elokuuta 2019 julkaistu toinen studioalbumi. Albumin on tuottanut Samuli Sirviö. Albumi nousi ensimmäisellä listaviikollaan Suomen virallisen albumilistan ensimmäiseksi. Se oli saavuttanut ennakkoon myös platinalevyrajan ennakkoon julkaistujen singlekappaleiden myötä.

*Vaaleanpunainen vallankumous* oli julkaisunsa jälkeen Radio Helsingin viikon levy.

## Kappaleet

”Taideteos”-kappale sisältää otteen Eeva Kilven runosta.

## Arvostelut
* *[[Auranmaan Viikkolehti]]*: 
* *[[Etelä-Suomen Sanomat]]*: 
* *[[Helsingin Sanomat]]*: 
* *[[Rumba (lehti)|Rumba]]*: 6,1
* *[[Soundi]]*: 

## Lähteet

## Aiheesta muualla
* Albumi Discogs-sivustolla
* Ellinoora on voimalauluineen nuoren sukupolven Kaija Koo: "Hymyilevien selfiekuvien takana monella on paha olla" | Yle Uutiset
* Vaaleanpunainen vallankumous Levyhyllyt-sivustossa
Rosé

**Roseanne Park** eli **Park Chae-young ** (), tunnettu taiteilijanimellä **Rosé**  (s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja. Rosé on syntynyt Uudessa-Seelannissa ja muutti seitsemänvuotiaana korealaisten vanhempiensa mukana Australiaan. 15-vuotiaana Rosé muutti Etelä-Koreaan. Hän kuuluu Blackpink-tyttöbändiin, joka debytoi vuonna 2016.
Rosé aloitti soolouransa debyyttialbumillaan *R* maaliskuussa 2021. Albumi on myynyt platinan verran Etelä-Koreassa Gaonin listan mukaan. Kesäkuussa 2024 Rosé liittyi Teddy Parkin levy-yhtiöön, The Black Labeliin. Hän julkaisi ensimmäisen studioalbuminsa *Rosie* joulukuussa 2024. Albumilla on 12 kappaletta.

## Diskografia
**Albumit**
* *R* (2021)
* *Rosie* (2024)
**Singlet**
* *On The Ground* (2021)
* *Gone* (2021)
* *APT. (Feat. Bruno Mars)* (2024)
* *number one girl* (2024)
* *toxic till the end* (2024)

## Filmografia
* 2017 – *[[King of Mask Singer]]*
*2017 – *[[Fantastic Duo 2]]*

## Lähteet

## Aiheesta muualla
Laukkanahikas

**Laukkanahikas** (*Mycetinis scorodonius*) on Omphalotaceae-heimoon kuuluva sienilaji. Sitä tavataan Etelä-Suomessa yleisenä, pohjoisempana se on harvinaisempi ja Lapissa se ei kasva ollenkaan. Laukkanahikkaan lakki on 1–3 senttimetrin levyinen ja sen jalka on 1–4 senttimetrin korkuinen. Sitä tavataan heinä-lokakuussa. Laukkanahikasta muistuttavat kuusenneulasnahikas (*Marasmiellus perforans*) ja oksaratasnahikas (*Marasmius rotula*).

## Lähteet
Albanyn piirikunta (Wyoming)

**Albanyn piirikunta** () on Yhdysvaltojen Wyomingin osavaltiossa sijaitseva piirikunta. Sen väkiluku oli 38&nbsp;601 vuonna 2018, ja sen pinta-ala on 11&nbsp;160 neliökilometriä. Piirikunnan hallintokeskus Laramie on myös sen suurin kaupunki. Wyomingin yliopisto sijaitsee piirikunnassa.

Piirikunta on perustettu 16. joulukuuta 1868, ja se on nimetty Albanyn kaupungin mukaan, joka sijaitsee New Yorkin osavaltiossa.

## Asukkaat
Piirikunnan asukkaista 82,1 prosenttia on valkoisia, 9,3 prosenttia latinalaisamerikkalaisia ja 2,91 prosenttia aasialaisia. 95,3 prosenttia asukkaista on Yhdysvaltain kansalaisia. Piirikunnan väestön keski-ikä on 27,1 vuotta.

## Kuvia piirikunnasta

Tiedosto:LARAMIE DOWNTOWN HISTORIC DISTRICT, ALBANY COUNTY,WYOMING.jpg|Piirikunnan oikeustalo.
Tiedosto:Mortenson Lake National Wildlife Refuge (20032541696).jpg|Mortenson Lake National Wildlife Refuge.


## Lähteet

## Aiheesta muualla
Ota lähellesi

**Ota lähellesi** on suomalaislaulaja Kirkan 15. studioalbumi vuodelta 1990. Albumin nimikkokappale ”Ota lähellesi” on yksiä Kirkan tunnetuimpia kappaleita.

Albumi menestyi erinomaisesti ja pysyi peräti kolmen viikon ajan Suomen musiikkilistojen listaykkösenä. Levy oli Kirkan ensimmäinen, joka kohosi listaykköseksi peräti 21 vuoteen. Albumi saavutti lähes välittömästi vuonna 1990 kulta- ja platinalevyrajat. Levyä on myyty vuoteen 2013 mennessä yhteensä 102 857 kappaletta ja se on täten Suomen 60 myydyimmän albumin joukossa. Albumi on Kirkan kolmanneksi myydyin.

Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä.

## Kappaleet
Kaikki kappaleet säveltänyt K. Halonen ja K. Jernström, sanoittanut V. Salmi ja sovittanut Kassu Halonen, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 
#  

## Kokoonpano
### Muusikot
* Kassu Halonen – kosketinsoittimet, kuoro, kapellimestari
* Juha Björninen – kitara ja kitarasoolot
* Jari Laasanen – c-lab -ohjelmointi / ohjelmoidut rummut (3-6, 8-9)
* Pepa Päivinen – saksofonit (2-4, 6, 8-10)
* Seppo Suhonen – rummut (1-2, 7, 10)
* Jari Nieminen – kitara (1-2, 7, 10)
* Asko Ahonen – bassokitara (1-2, 7, 10)
* Pave Maijanen – kuoro
* Kisu Jernström – kuoro 

### Tuotanto
* Jari Laasanen – äänitys ja miksaus (MTV-studiot)
* Mika Jussila – kaiverrus (Finnvox)
* Pauli Saastamoinen – CD-masterointi (Finnvox)
* Erik Uddström – kuvat ja ulkoasu
* Kassu Halonen – tuottaja
* Kisu Jernström – tuottaja 

## Lähteet

## Aiheesta muualla
* Albumi Suomen äänitetietokannassa
Leirikirkko (Lappeenranta)

**Leirikirkko** oli Lappeenrannassa nykyisen Leirin kaupunginosan alueella sijainnut venäläisten joukkojen ortodoksinen sotilaskirkko, joka valmistui 1904. Kirkko jäi käyttämättömäksi Suomen itsenäistyttyä ja se purettiin 1921. 

Vuonna 1901 rakennettiin Lappeenrannassa kesäleirejään pitäneelle suomenmaalaiselle tarkka-ampujaprikaatille leirikentän ja Lappeenrannan kasarmialueen väliinpieni puukirkko, ensimmäinen leirikirkko. Vuonna 1903 Suomen kenraalikuvernööri Nikolai Bobrikov kävi tarkastusmatkalla Lappeenrannassa. Hänen mielestään vaatimaton kirkko ei sopinut Venäjän keisarikunnan arvolle ja niinpä hän määräsi rakentamaan tilalle uuden, isomman kirkon. Entinen leirikirkko purettiin ja uuden kirkon rakennustyöt alkoivat toukokuussa 1903. Leirikirkko vihittiin käyttöön 17. kesäkuuta 1904. Kirkon suunnitteli sotilasinsinööri M. Redjko ja sen kullatut sipulikupolit lahjoitti lappeenrantalainen kauppias Ivan Wolkoff. Kirkko oli Venäjän valtakunnan ja armeijan suojeluspyhimyksen Pyhän Nikolaoksen nimikkokirkko ja kirkkosalissa oli tilaa noin 400 henkilölle. Kirkko oli sitten venäläisen sotaväen leirikirkkona kesäleirien aikoina. 

Suomen itsenäistyttyä kirkko jäi pois käytöstä ja siirtyi valtiolle. Osa kirkon ikoneista siirrettiin Linnoituksen alueella sijainneeseen ortodoksiseen kirkkoon. Kirkko rappeutui ja joutui venäläisen vallan symbolina ilkivallan kohteeksi. Kirkon purkamisesta alettiin keskustella kesällä 1919 ja se myytiin lopulta huutokaupalla purettavaksi heinäkuussa 1921. Huutokaupassa korkeimman tarjouksen teki kenkätehtailija Pekka Kinnunen. 

Lähelle Leirikirkon entistä sijaintipaikkaa on pystytetty 1978 Lappeenrannan ortodoksisen seurakunnan toimesta puinen ortodoksinen risti Leirikadun päähän Lappeenrannan vanhan urheilukentän ja Helsingintien väliselle alueelle. 

## Lähteet

## Aiheesta muualla
* Leirikirkon torni kaatuu purkutöiden aikana, valokuva vuodelta 1920. Lappeenrannan museot, kuva-arkisto (Finna)
Vuoden 2019 Atlantin hurrikaanikausi

**Vuoden 2019 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2019. 

Kausi oli keskimääräistä aktiivisempi, useita myrskyjä kehittyi elokuun puolivälistä lokakuun loppuun. Kauden aikana nimettiin 18 myrskyä, joista kuusi oli hurrikaaneja ja näistä kolme voimakkaita hurrikaaneja (luokassa 3,4 tai 5). Dorian oli niin voimakas, että se kuuluisi kuutosluokkaan jos sellainen olisi olemassa.

Nimet valittiin esiintymisjärjestyksessä etukäteen julkaistulta listalta. 

Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.

## Lähteet

## Aiheesta muualla
Nahikkaat

**Nahikkaat** (*Marasmius*) on Marasmiaceae-heimoon kuuluva sienisuku. Siihen kuuluu 949 elossa olevaa lajia. Suomessa tavattavia nahikkaita ovat nurminahikas (*M. oreades*), ruotinahikas (*M. epiphyllus*) ja oksaratasnahikas (*M. rotula*).

## Lähteet
Louis-Gustave Binger

**Louis-Gustave Binger** (14. lokakuuta 1856 Strasbourg – 10. marraskuuta 1936 L’Isle-Adam, Val-d’Oise) oli ranskalainen sotilas, tutkimusmatkailija ja siirtomaavirkailija.

Binger syntyi tehtailijan perheeseen ja liittyi Saksan–Ranskan sodan jälkeen Ranskan armeijaan. Valmistuttuaan sotakoulusta hänet lähetettiin vuonna 1880 Senegaliin. Siellä Binger osallistui Casamancen alueelle tehtyyn tutkimusretkeen sekä kartoitusretkiin eri puolille Senegalia ja nykyistä Malia.

Helmikuussa 1887 Binger lähetettiin tutkimusmatkalle nykyiseen etelä-Maliin, Norsunluurannikolle, Burkina Fasoon ja Ghanaan. Hän tapasi Samori Tourén, avusti Tieba Traoréa Sikasson piirityksessä ja saapui Kongin hallitsijan luokse helmikuussa 1888. Sieltä hän jatkoi Voltajoen yläjuoksulle saapuen heinäkuussa mosien pääkaupunkiin Ouagadougouun. Sen jälkeen Binger kävi etelässä Salagassa ja palasi sitten Kongiin. Matka päättyi Marcel Treich-Laplènen retkikunnan kanssa Grand-Bassamin satamaan maaliskuussa 1889.

Tutkimusmatkansa jälkeen Binger toimi Ranskan siirtomaahallinnon virkailijana ja Norsunluurannikon ensimmäisenä kuvernöörinä vuosina 1893–1895. Hän on kirjoittanut muun muassa kaksiosaisen matkakuvauksen *Du Niger au golfe de Guinée* (1890, 1892) ja omaelämäkerran *Une vie d’explorateur* (1938).

Norsunluurannikon pääkaupunkina vuosina 1900–1934 toiminut Bingerville on nimetty Louis-Gustave Bingerin mukaan.

## Lähteet

## Aiheesta muualla
Akainacephalus

**Akainacephalus** ("piikkipää") on sukupuuttoon kuollut ankylosaurideihin kuuluva dinosaurussuku. Sen ainoa laji on ***Akainacephalus johnsoni***. Tämä dinosaurus eli Campania-vaiheella. Sen lajinimi *johnsoni* on kunnianosoitus vapaaehtoistyöntekijä Randy Johnsonille. 

*Akainacephalus* oli todennäköisesti 4 tai 5 metriä pitkä ja puolentoista metrin mittainen. Sen kehoa peitti päästä häntään panssarimainen suojakuori. *Akainacephaluksen* fossiili löydettiin Utahin alueelta.

## Lähteet
Suomen Rauta- ja Metallisorvaajain Liitto

**Suomen Rauta- ja Metallisorvaajain Liitto** oli suomalainen vuosina 1907–1909 toiminut metalliteollisuuden sorvaajia edustanut ammattiliitto, joka kuului keskusjärjestö Suomen Ammattijärjestöön 1908–1909. Sorvaajien lisäksi liittoon kuuluivat sorvaustyön yhteydessä työskennelleet armporarit ja freesarit.  Liiton vastapuoli työkiistoissa oli Suomen Metalliteollisuuden Harjoittajain Liitto.

Liitto perustettiin Helsingissä 23.–24. helmikuuta 1907 pidetyssä edustajakokouksessa, jonka kutsui koolle Helsingin rauta- ja metallisorvaajain ammattiosasto. Edustajia oli paikalla kutsujien lisäksi Tampereen, Viipurin, Kotkan ja Karhulan sekä Äänekosken osastoista. Edustajat olivat yksimielisiä uuden liiton tarpeellisuudesta. Liittohallinto aloitti toimintansa Helsingissä Yrjönkadulla. Väliaikaisen liittohallinnon puheenjohtajana toimi vuonna 1907 J. Muona, rahastonhoitajana A. Häkkinen ja kirjurina H. Blomqvist. Puheenjohtajana oli myös J. Wirtanen.

Liiton toinen edustajakokous pidettiin Tampereella 18.–20. huhtikuuta 1908. Edustajia oli paikalla Helsingistä, Tampereelta, Kotkasta, Vaasasta ja Viipurista. Liittoon kuuluivat myös Äänekosken, Taalintehtaan ja Heinolan osastot. Kokous päätti siirtää liittohallinnon Tampereelle. Puheenjohtajaksi valittiin Emil Murto, rahastonhoitajaksi J. K. Sahlberg ja kirjuriksi Aksel Railo. Liittoon muodostettiin lakko-, työttömyys-, matkaraha-, muuttoapu-, ansiokyvyttömyys- ja kuolinrahastot. Kokouksessa keskusteltiin muun muassa liittymisestä Suomen Ammattijärjestöön ja yhdistymisestä metallityöntekijäin liittoon. Liittyminen SAJ:hin toteutui lokakuussa.

Maaliskuussa 1909 sorvaajain liitto kutsui koolle metallityöntekijäin eri liittojen toimikuntien kokouksen, jossa keskusteltiin alan liittojen yhdistymisestä. Liiton ylimääräinen edustajakokous päätti 26. syyskuuta yhdistyä Suomen Metallityöntekijäin Liittoon ja fuusio toteutui 1. marraskuuta 1909 alkaen SAJ:n edustajakokouksen kehotuksen mukaisesti.

Vuonna 1908 liittoon kuului 5 osastoa ja 175 jäsentä.

## Lähteet
C.-B. J. Petander

**Carl-Birger Johan Petander** (24. joulukuuta 1908 Salo – 2. joulukuuta 1992 Uusikaarlepyy) oli suomalainen everstiluutnantti ja sotahistoriasta (Suomen sodan taistelut Pohjanmaalla, Pohjanmaan jalkaväkirykmentin vaiheet) kirjoittanut tietokirjailija.

Petander toimi luutnanttina ollessaan Jämijärven purjelentokoulun opettajana ja hän julkaisi 1939 purjelennon alkeista oppikirjan.

## Julkaisuja
* *Purjelennon alkeet*. WSOY 1939, näköispainos Rautavaara-säätiö, Rautavaara - Kuopion kaupunki, Kuopio 1994
* *Alavuden taistelu Suomen sodassa 1808-09* ; koonnut C.-B. J. Petander. Etelä-Pohjanmaan matkailuyhdistys, Vaasa 1955
* *Juuttaan taistelu Suomen sodassa 1808-09* ; koonnut C.-B. J. Petander. Etelä-Pohjanmaan matkailuyhdistys, Vaasa 1955
* *Oravaisten taistelu Suomen sodassa 1808-09* ; koonnut C.-B. J. Petander. Etelä-Pohjanmaan matkailuyhdistys, Vaasa 1955
* *Uudenkaarlepyyn taistelu Suomen sodassa 1808-09* ; koonnut C.-B. J. Petander. Etelä-Pohjanmaan matkailuyhdistys, Vaasa 1955
* *Vaasan taistelu Suomen sodassa 1808-09* ; koonnut C.-B. J. Petander. Etelä-Pohjanmaan matkailuyhdistys, Vaasa 1955
* *Napuen taistelu 1714*. Etelä-Pohjanmaan matkailuyhdistys, Vaasa 1963, näköispainos 1994
* *Kungliga Österbottens regement under [[Kaarle XII|Karl XII]]:s tid*. Skrifter utgivna av Svensk-österbottniska samfundet 27. Vasa 1971
* *Kungliga Österbottens regemente 1723-1771*. Skrifter utgivna av Svensk-österbottniska samfundet 29. Vasa 1973
* *Kungliga Österbottens infanteriregemente under [[Kustaa III|Gustaf III]]:s tid*. Skrifter utgivna av Svensk-österbottniska samfundet 32. Vasa 1975
* *Kungliga Österbottens regemente under slutet av svenska tiden*. Skrifter utgivna av Svensk-österbottniska samfundet 33. Vasa 1978
* *Två bortglömda österbottniska bataljoner : Kejserliga 2. Wasa finska skarpskyttebataljon 1817-1830 ; Kungliga Österbottens regementes livbataljons soldater i början av kriget 1808-1809*. Skrifter utgivna av Svensk-österbottniska samfundet 36. Vasa 1980
* *Vaasan ortodoksinen kirkko : lyhyt historiikki* ; käänt. ruotsinkieleltä S. G. Hamberg. E. Huurinainen, Vaasa 1982
* *Vasa ortodoxa kyrka : en kort historik*. Svensk-österbottniska samfundet, Vasa 1983
* *Kungliga Wasa regemente 1808-1809*. Svensk-Österbottniska samfundet, Vasa 1986
* *Pohjanmaan rykmentti 1626-1809* , tiivistelmä C.-B. J. Petanderin ruots. Kuninkaallisen Pohjanmaan rykmentin historiasta, laatinut Stig Roudasmaa. Etelä-Pohjanmaan sotaveteraanipiiri, Seinäjoki 1988

## Lähteet
Solanum bolivianum

***Solanum bolivianum*** on koisokasvien (Solanaceae) heimoon kuuluva koisojen (Solanum) suvun kasvilaji. Lajin kuvasivat tieteelle ensimmäisen kerran Nathaniel Lord Britton ja Henry Hurd Rusby. Sillä ei ole alalajeja. Lajia kasvaa vain pienellä alueella Boliviassa, La Pazin, Cochabamban ja Santa Cruzin departementeissä.

## Lähteet
Makrokylindrus lomakinae

**Makrokylindrus lomakinae** on kuuppaäyriäisiin  kuuluva äyriäislaji, yksi *[[Makrokylindrus]]*-suvun 76 lajista.

## Lähteet
Agonum triimpressum

**Agonum triimpressum** on maakiitäjäisten (Carabidae) heimoon kuuluva hyönteislaji. Lajin kuvasi tieteelle ensimmäisen kerran Reinhold Ferdinand Sahlberg vuonna 1844. Se muistuttaa hyvin paljon muita *[[Agonum]]*-suvun lajeja.

## Lähteet
Dietrich Becker

**Dietrich Becker** (26. helmikuuta 1623 Hampuri – 12. toukokuuta 1679) oli saksalainen säveltäjä, urkuri ja viulisti. Hän vaikutti aikana, jona Dietrich Buxtehuden vaikutus pohjoissaksalaisessa musiikkielämässä oli vallitseva.

Beckerin ensimmäinen tunnettu työtehtävä oli urkurin asema Rantzaun kreivin palveluksessa Ahrensburgissa. Alun perin hänet nimitettiin urkuriksi, mutta tunnetumpi hän oli viulistina. Juuri viulistina hän soitti Magnus Gabriel De la Gardien (1654–1655) ja herttua Christian Ludwigin (vuodesta 1656, Cellessä) hovikokoonpanoissa. Vuonna 1662 hän sai jälkimmäisestä hovista luvan lähteä kehittämään taitojaan todennäköiseen synnyinkaupunkiinsa Hampuriin. Hän ei kuitenkaan enää palannut Celleen vaan jatkoi uraa Hampurissa. Siellä hänestä tuli kaupungin muusikkojen ja pääkirkkojen kuorojen johtaja.

Becker sävelsi kirkollisten tehtävien ohessa suositun passion Johanneksen mukaan. Teos on sittemmin kadonnut. Säveltäjän soitinmusiikista suurimmassa osassa on mukana viulu. Sooloviuluteoksia häneltä ei kuitenkaan ole säilynyt. Häneltä julkaistiin muun muassa sävellyskokoelma *Musicalishe Frülings-Früchte* (1668) sekä kaksi kirjaa niin sonaatteja kuin sarjojakin (1674, 1679). Osassa Beckerin sävellyksistä on mukana osuus viola da gamballe.

## Lähteet

## Aiheesta muualla
* Dietrich Becker: nuotteja IMSLP
Kaljuaratti

**Kaljuaratti** (*Pyrilia aurantiocephala*) on papukaijojen (Psittacidae) heimoon kuuluva lintulaji. Sitä tavataan Brasiliasta. Sillä ei ole alalajeja.

## Ulkonäkö
Kaljuaratti on pituudeltaan nokasta pyrstön kärkeen noin 23 senttimetriä pitkä.

Väriltään se on suurimmaksi osaksi vihreä. Ulkonäöltään sen huomattavin osuus on sen kalju pää, joka on väriltään oranssi. Sen siipien pienet peitinhöyhenet ovat punaiset, ja siipisulkien ulkopinnat ovat vihreät. Kaljua päätä reunustavat kellertävämmät höyhenet. Nokka on kaksivärinen. 

## Lähteet
Taku (Saga)

**Taku** () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin keskiosassa Sagan kaupungin länsipuolella. Kaupunki on rakentunut pienelle vuorten ympäröimälle tasankoalueelle Ushizujoen ylä- ja keskijuoksulle. Takussa on 18&nbsp;645 asukasta (kesäkuussa 2019) ja sen pinta-ala on 96,96 neliökilometriä.

Nykyinen Takun kaupunki perustettiin vuonna 1954, kun Takun maaseutukaupunkiin liitettiin neljä muuta Ogin piirikunnan kuntaa. Meiji-restauraation ja erityisesti toisen maailmansodan jälkeen Taku kehittyi hiilikaivoskaupunkina. Kaikki kaivokset kuitenkin suljettiin 1970-luvulle mennessä, mistä lähtien kaupungin väkiluku on laskenut. Takun merkittävimpiin nähtävyyksiin kuuluu Taku seibyōn kungfutselainen temppeli, joka on otettu Japanin tärkeän kulttuuriomaisuuden luetteloon.

Takua palvelee JR Kyūshūn Karatsu-linja.

## Kuvia

Tiedosto:Taku_basin_from_Mt.Oninohana.jpg|Näkymä Takun tasangolle Oninohanavuorelta
Tiedosto:西渓公園_-_panoramio.jpg|Ruska Seikein puistossa


## Lähteet

## Aiheesta muualla

* Kaupungin internetsivut
Capoeta coadi

**Capoeta coadi** on karppien heimon  (Cyprinidae) kalalaji, joka tunnetaan Iranin Karunjoen vesistöalueelta. Se elää nopeasti viraavissa kirkkaissa vesissä. Kala kasvaa noin 20 senttimetrin mittaiseksi. Laji kuvattiin tieteelle vuonna 2016.

## Lähteet
Johann Adam Reincken

**Johann Adam Reincken** (27. huhtikuuta 1623 – 24. marraskuuta 1722) oli saksalainen säveltäjä ja urkuri. Hän muutti vuonna 1654 Hampuriin ja opiskeli Heinrich Scheidemannin johdolla. Vuonna 1657 hän sai nimityksen kirkkourkuriksi Deventeriin, mutta palasi vuonna 1658 Hampuriin ensin Scheidemannin avustajaksi ja vuodesta 1663 seuraajaksi. Reincken sai aikanaan kuuluisuutta urkurina. Hänen sävellystensä joukossa on urkuteosten lisäksi sarjoja jousisoittimille ja kuuden sarjan kamarimusiikkikokonaisuus *Hortus musicus* (1687), josta Johann Sebastian Bach teki sovitukset kosketinsoittimille (BWV 954, 965, 966).       

Reinckenin oppilaiden joukossa olivat Andreas Kneller, Georg Dietrich Leyding ja mahdollisesti Georg Böhm. Hänen urkumusiikistaan vähän on säilynyt, mutta säilyneissä virtuoosisissa teoksissa ovat havaittavissa Scheidemannin opit.

## Lähteet

## Aiheesta muualla
* IMSLP: Johann Adam Reincken: nuotteja
Satulabikiri

**Satulabikiri** (*Polypterus endlicheri*) tai **satulaniilinhauki** on bikirien heimoon (Polypteridae)  kuuluva afrikkalainen sisävesikala. Se on melko suurikokoinen, jopa 63 senttimetrin mittainen ja 3,3 kilogramman painoinen. Satulanbikiri elää lammissa ja joissa. Sitä tavataan endeemisenä Afrikan Beninissä, Burkina Fasossa, Kamerunissa, Keski-Afrikan tasavallassa, Tšadissa, Norsunluurannikolla, Etiopiassa, Ghanassa, Guineassa, Guinea-Bissaussa, Malissa, Nigeriassa, Etelä-Sudanissa ja Sudanissa. Satulabikirin ravintoa ovat kotilot ja äyriäiset.

## Lähteet
Bjarni Herjólfsson

**Bjarni Herjólfsson** oli norjalais-islantilainen tutkimusmatkailija. Epäillään, että Herjólfsson oli ensimmäinen eurooppalainen, joka näki Pohjois-Amerikan itärannikon. Herjólfsson purjehti Islannista Grönlantiin vuonna 986, jolloin hän näki Baffininsaaren, Labradorin ja Newfoundlandin. Myöhemmin Leif Erikinpoika 1000-luvun alussa matkusti Bjarnin reittiä pitkin ja löysi myöhemmin Vinlandin.

## Lähteet
Tuomiokirkonkatu (Tampere)

**Tuomiokirkonkatu** on Tampereen keskustassa sijaitseva pohjois-eteläsuuntainen katu, joka kulkee Jussinkylän ja Kyttälän kaupunginosien halki. Katu on noin kilometrin pituinen. Pohjoisessa sen päätteenä on Lapintie, etelässä Vuolteenkatu.

Kyttälässä osa Tuomiokirkonkadusta on muutettu kävelykaduksi. Tulevaisuudessa kävelykatuosuutta on tarkoitus laajentaa niin, että se ulottuu lopulta Kyttälänkadulta etelään Suvantokadulle ja Sorin aukiolle asti.

## Kadun nimi
Katu on saanut nykyisen nimensä vuonna 1936, jolloin kaupungissa toteutettiin suuri kadunnimiuudistus. *Tuomiokirkonkatu* viittaa Tampereen tuomiokirkkoon, joka sijaitsee kadun varrella. Aikaisempi nimi *Viinikankatu* oli asemakaavassa vuosina 1886–1936. Vanhasta nimestä luovuttiin, koska sitä pidettiin harhaanjohtavana; asemakaavamuutosten jälkeen katu ei enää johtanut Viinikan kaupunginosaan.

## Rakennuksia
Tuomiokirkonkadulla on useita rakennustaiteen, kulttuurihistorian ja kaupunkikuvan kannalta tärkeitä kohteita. Valtakunnallisesti merkittävän Tampereen tuomiokirkon (1906) lisäksi kadun varrella kohoaa Ortodoksinen kirkko (1898), joka oli Kyttälän ensimmäinen kirkkorakennus. Muita huomattavia arvorakennuksia ovat Klassillinen koulu (1907) ja Tuomisen kivimuuri (1910).

## Lähteet
Kööpenhaminan roomalaiskatolinen hiippakunta

**Kööpenhaminan roomalaiskatolinen hiippakunta** on katolinen hiippakunta Tanskassa. Sen keskuspaikka on Kööpenhamina ja sen alue käsittää koko Tanskan mukaan lukien Färsaaret ja Grönlannin.

## Historia
7. elokuuta 1868 perustettiin Tanskan apostolinen prefektuuri, joka ylennettiin apostoliseksi vikariaatiksi 15. maaliskuuta 1892. Siitä syntyi Kööpenhaminan hiippakunta 29. huhtikuuta 1953.

Aikaisemmin myös Islanti oli osa Tanskan apostolista vikariaattia kunnes joulukuussa 1923 Reykjavíkin hiippakunta irtautui siitä.

## Piispat
### Tanskan apostoliset prefektit
* Herman Grüder (7. syyskuuta 1869 – 15. joulukuuta 1883)
* Johannes von Euch (17. helmikuuta 1884 – 15. maaliskuuta 1892)
### Tanskan apostoliset vikaarit
* Johannes von Euch (15. maaliskuuta 1892 – 18. maaliskuuta 1922)
* Josef Ludovico Brems (10. lokakuuta 1922 – marraskuu 1938)
* Johannes Theodor Suhr (13. joulukuuta 1938 – 29. huhtikuuta 1953)
### Kööpenhaminan piispat
* Johannes Theodor Suhr (29. huhtikuuta 1953 – 6. lokakuuta 1964)
* Hans Ludvig Martensen 22. maaliskuuta 1965 – 22. maaliskuuta 1995)
* Czeslaw Kozon (22. maaliskuuta 1995 alkaen)

## Lähteet
Tosu

**Tosu** () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin itäosassa ja rajautuu kahdelta puolelta Fukuokan prefektuuriin. Kaupungin pohjoisosat nousevat Sefurivuorille, eteläosa ulottuu Chikugojoelle ja sen alluviaalitasangolle Kurumen kaupungin rajalle saakka. Tosussa on 73&nbsp;721 asukasta (heinäkuussa 2019) ja sen pinta-ala on 71,72 neliökilometriä.

Nykyinen Tosun kaupunki perustettiin vuonna 1954, kun aiempaan Tosun maaseutukaupunkiin liitettiin Tashiron maaseutukaupunki ja kolme muuta kuntaa. Kaupungin ydinalue on muodostunut historiallisen Nagasaki-kaidō-tien varrelle. Alueelle kehittyi lääketeollisuutta ja toisen maailmansodan jälkeen myös paperin ja jauhojen tuotantoa. Merkittäväksi teollisuuskaupungiksi Tosu nousi 1960-luvulta lähtien tieverkoston laajentuessa.

Tosua palvelevat JR Kyūshūn suurnopeusjunalinja Kyūshū Shinkansen sekä Kagoshima-päälinja ja Nagasaki-linja.

## Kuvia

Tiedosto:Tosu Stadium 20110508.JPG|Tosun stadion
Tiedosto:Torii of Kumano Shrine near Shin-Tosu Station.jpg|Kumano-jinjan torii-portti


## Lähteet

## Aiheesta muualla

* Kaupungin internetsivut
M/S Aallotar (1916)

**M/S Aallotar** oli suomalainen moottorirahtilaiva joka upposi 30. elokuuta 1939 Juutinraumassa Trelleborgin lähellä törmättyään yhteen toisen laivan kanssa. Onnettomuudessa hukkui kolme laivan miehistön jäsentä. Laivan omisti taivassalolainen Iisakki Lindström ja sen kotisatama oli Uusikaupunki. 

300 tonnin kantoinen M/S Aallotar oli kipsilastissa matkalla Tanskasta Stevensenin satamasta Suomeen Kotkaan kun se törmäsi keskiviikkoiltana 30. elokuuta yhteen suomalaisen, puutavaralastissa Kemistä Plymouthiin Englantiin matkalla olleen höyrylaivan S/S Dagnyn kanssa. Laiva sai niin pahoja vaurioita että se upposi heti. Laivan 11 hengen miehistöstä hukkuivat perämies, konemestari ja rasvari.

M/S Aallottaren oli rakentanut 1916 S. Groth Ruotsin Sjötorpissa muuttamalla 1884 rakennettu rautarunkoinen höyrylaiva Bjälbo moottorialukseksi. Laivan pituus oli 31,7 metriä, leveys 7,3 metriä ja syväys 3 metriä. Laivassa oli 80 hevosvoiman dieselmoottori. Laiva oli ruotsalaisessa ja tanskalaisessa omistuksessa Hans-nimisenä ennen kuin se myytiin 1924 Suomeen. 

## Lähteet
Sadness in Your Eyes

**Sadness in Your Eyes** on Kirkan vuonna 1993 julkaistu albumi.
## Kappaleet

### A-puoli
# 
# 
# 
# 
# 

### B-puoli
#
# 
# 
# 
# 

## Aiheesta muualla
* ''Sadness i Your Eyes'' discogs.com -sivustolla
Tuomiokirkonkatu

**Tuomiokirkonkatu** voi tarkoittaa jotain seuraavista:

* Tuomiokirkonkatu, katu Tampereella
* Tuomiokirkonkatu, katu Turussa.
Gemini 2

**Gemini 2** oli Gemini-avaruusohjelman toinen lento. Lento oli miehittämätön, jonka tarkoituksena oli demonstroida lämpösuojan toimintaa, aluksen rakenteellista kestävyyttä sekä laukaisutoimintoja.

Lento laukaistiin 19. tammikuuta 1965 ja se laskeutui 18 minuuttia 16 sekuntia kestäneen lennon jälkeen takaisin maahan.
Lento koostui Titan II -kantoraketista ja Gemini-kapselista.

Laukaisua viivästyttivät hurrikaanit elokuussa ja syyskuussa.
Lennon aikaisempi yritys keskeytettiin 9. joulukuuta 1964 teknisien ongelmien vuoksi.

## Lähteet
Johann Theile

**Johann Friedrich Ludwig Theile** (29. heinäkuuta 1646 Naumburg – 24. kesäkuuta 1724 Naumburg) oli saksalainen säveltäjä, musiikkiteoreetikko ja pedagogi.

Theile opiskeli aluksi Magdeburgin kanttori Schefflerin johdolla. Muutettuaan Leipzigiin hän opiskeli Leipzigin yliopistossa ja pääsi Heinrich Schützin oppiin. Lyypekissä hän ystävystyi Johann Adam Reinckenin ja Dietrich Buxtehuden kanssa. Vuonna 1673 Theile pääsi Kapellmeisterin asemaan Holstein-Gottorpissa, jossa työskenteli herttua Christian Albrechtin palveluksessa ja oli mukana avaamassa oopperataloa. Myöhemmällä urallaan hän työskenteli Wolfenbüttelissa (1685–1691) ja sitten herttua Christian I:n palveluksessa. Vuoden 1694 jälkeen Theilen liikkeet ovat pitkälti hämärän peitossa, mutta hän muutti vuonna 1718 Naumburgiin, jossa asui poikansa kanssa.

Theilen ensimmäinen julkaisu oli *Weltliche Arien* (1667), joka sisältää maallisia lauluja, duettoja ja kvartetteja sekä soitinfantasioita. Vuonna 1674 hän sävelsi passion Matteuksen mukaan. Hänen keskeisin tuotantonsa on hengellistä. Siihen kuuluu myös hengellinen ooppera *Adam und Eva, Der erschaffene, gefallene und aufgerichtete Mensch*. Theile kirjoitti kuusi tutkielmaa kontrapunktista; näistä *Musikalisches Kunst-Buch* saattoi vaikuttaa Johann Sebastian Bachin *[[Fuugan taito]]on*.

## Lähteet

## Aiheesta muualla
* IMSLP: Johann Theile: nuotteja
Iida Haataja

**Iida Haataja** (s. 28. syyskuuta 1994 Rovaniemi) on suomalainen kestävyysjuoksija, joka edustaa Oulun Pyrintöä. Vuosina 2015–2019 hän edusti Pudasjärven Urheilijoita. Hänen valmentajansa ovat Susanna Parkkisenniemi ja Kyösti Haataja.

Haataja saavutti vuoden 2018 Yleisurheilun sisäratojen Suomen-mestaruuskilpailuissa hopeaa 3000 metrin juoksussa.

Suunnistaja Anna Haataja on hänen sisarensa.

## Lähteet
Joulupukinpensas

**Joulupukinpensas** (*Lycium carolinianum*) on koisokasvien heimoon kuuluvien pukinpensaiden (*Lycium*) ikivihreä monivuotinen pensas.

## Kuvaus
### Lehdet ja oksat
Joulupukinpensaan kasvaa noin 1–2 metriä korkeaksi. Sen oksissa on piikkimäisiä oria. Oksat ovat kohenevia tai siirottavat sivuille. Lehdet ovat suikeita ja meheviä. Joulupukinpensaan lehdet ovat myrkyllisiä.

### Kukat ja hedelmät
Joulupukinpensas kukkii huhtikuusta lokakuuhun. Sillä on pienet siniset, sinipunertavat tai valkoiset kukat, joissa on neljä terälehteä ja jotka ovat muodoltaan hieman kellomaiset. Kukat ovat yleensä yksittäin. Ne ovat hyönteispölytteiset. Hedelmät ovat punaisia marjoja, jotka ovat syötäviä.

## Levinneisyys
Joulupukinpensas kasvaa kosteassa ja soistuneessa maaperässä rannikkoseuduilla. Se sietää maan suolaantumista ja ravinneköyhää maata. Sitä on käytetty eroosion torjuntaan. Se on kotoisin Pohjois-Amerikasta

## Kuvia

Christmasberry (997834872).jpg|Joulupukinpensaan kukka, Florida Keys
Christmas-Berry (Lycium carolinianum) 5598579176.png|Joulupukinpensaan kukka, Florida
Lycium carolinianum (8600917804).gif|Joulupukinpensaan marjoja oksissa
Christmas Berry (5600849851).png|Joulupukinpensaan marjoja ja oksia


## Lähteet

## Aiheesta muualla
* 
* 
* 
*
Ureshino

**Ureshino** () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin lounaisosassa Shiotajoen ylä- ja keskijuoksulla ja rajautuu lounaassa Nagasakin prefektuuriin. Ureshinossa on 26&nbsp;254 asukasta (maaliskuussa 2019) ja sen pinta-ala on 126,41 neliökilometriä.

Ureshino on vanha kylpyläpaikkakunta, jonka kuuman lähteen (Ureshino-onsen) historia ulottuu 1&nbsp;200 vuoden taakse. Nykyinen Ureshinon kaupunki perustettiin vuonna 2006, kun aiempaan Ureshinon maaseutukaupunkiin liitettiin Shiotan maaseutukaupunki. Historiallisesti Ureshino kehittyi Nagasaki-kaidō-tien varren postiasemana (*[[shukuba]]*) ja jokisatamana. Perinteisiä elinkeinoja ovat keramiikan tukkukauppa ja raaka-aineiden valmistus. Kaupunki tunnetaan myös teestään, jota viljellään sen eteläosien vuorenrinteillä.

Ureshino-onsenin lisäksi kaupungin nähtävyyksiin kuuluvat esimerkiksi Shiotajoen varrella säilynyt Edo-kauden kaupunkimaisema ja historiallinen Nishiokan suvun asuintalo, joka on otettu Japanin tärkeän kulttuuriomaisuuden luetteloon.

## Kuvia

Tiedosto:Ureshino Onsen 01.jpg|Ureshino-onsenin rakennuksia
Tiedosto:Nishioka-ke, Saga, Japan.JPG|Nishiokan suvun asuintalo Shiotatsussa


## Lähteet

## Aiheesta muualla

* Kaupungin internetsivut
Tie huomiseen

**Tie huomiseen** on Kirkan 9. lokakuuta 1996 julkaistu albumi.
## Kappaleet
# 
# 
# 
# 
# 
# 
# 
# 
# 
# 

## Aiheesta muualla
* ''Tie huomiseen'' discogs.com -sivustolla
Turun ruotsalainen seurakunta

**Turun ruotsalainen seurakunta** () on ruotsinkielinen seurakunta Varsinais-Suomessa, Turun kaupungissa. Seurakunta kuuluu Porvoon hiippakunnassa Turunmaan rovastikuntaan ja on osa Turun ja Kaarinan seurakuntayhtymää. Kirkkoherrana toimii Mia Bäck. Vuoden 2024 lopussa seurakuntaan kuului 9&nbsp;307 jäsentä, mikä oli 71,5 prosenttia alueen ruotsinkielisistä asukkaista.

## Papisto

Seuraavat henkilöt ovat toimineet Turun ruotsalaisen seurakunnan kirkkoherroina: 

* 1922–1937: kirkkoherra Karl Grönstrand
* 1938–1952: kirkkoherra Max Söderholm
* 1953–1961: kirkkoherra Karl-Erik Forssell
* 1963–1979: kirkkoherra Alvar Kurtén
* 1991–2011: kirkkoherra Eero Sepponen
* 2012–2017: kirkkoherra Nalle Öhman
* 2018– kirkkoherra Mia Bäck

## Lähteet
Suomukiitäjä

**Suomukiitäjä** (*Telacanthura ussheri*) on kiitäjiin kuuluva lintulaji. Sitä tavataan laajalta alueelta Afrikasta.

## Koko ja ulkonäkö
Suomukiitäjä kasvaa noin 14 cm pitkäksi. Suomukiitäjän pään ja selän väritys vaihtelee alalajeittain, eteläisessä Afrikassa ne ovat tumman ruskeat ja lähempänä Päiväntasaajaa melkein mustat. Siivet ja pitkä pyrstö ovat samanväriset ja niissä on sinertävä kiilto. Pyrstö on tylppä ja sen päässä on lyhyitä piikkejä. Suomukiitäjän rinnassa on ruskeiden ja valkoisten höyhenien muodostamaa suomukuviointia. Vatsa on ruskea ja siinäkin on suomukuviointia, mutta ei yhtä selvänä kuin rinnassa. Lajin perässä on leveä valkoinen juova. 

## Levinneisyys ja elinympäristö
Suomukiitäjän levinneisyysalue Afrikassa on laaja ja laikuttainen. Länsi-Afrikassa sitä tavataan Guineasta ja alueelta, joka ulottuu Liberiasta itään aina Kongon demokraattiseen tasavaltaan ja etelään aina Angolaan. Itä-Afrikassa suomukiitäjän levinneisyys on Keniasta Etelä-Afrikkaan. Linnun elinympäristöä ovat metsät, niin sademetsät kuin savannimetsätkin. Ne elävät pareittain tai pieninä ryhminä. Suomukiitäjän ravintoa ovat lentävät hyöteiset. Laji pesii onttoihin puihin.

## Lähteet
Turun tuomiokirkkoseurakunta

**Turun tuomiokirkkoseurakunta** on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Turun tuomiorovastikuntaan ja on osa Turun ja Kaarinan seurakuntayhtymää. Tuomiorovastina toimii Aulikki Mäkinen. Vuoden 2024 lopussa Turun tuomiokirkkoseurakuntaan kuului 12&nbsp;901 jäsentä, mikä oli 59,3 prosenttia alueen asukkaista.

## Tapahtumat
Turun tuomiokirkkoseurakunta järjestää vuosittain nuorille Maata -näkyvissä -festarit yhteistyössä Suomen Luterilainen Evankeliumiyhdistyksen (SLEY), Turun Henrikinseurakunnan, Turun Katariinanseurakunnan, Maarian seurakunnan, Turun Mikaelinseurakunnan ja Paattisten seurakunnan kanssa.

## Papisto
Seuraavat henkilöt ovat toimineet Turun tuomiokirkkoseurakunnan kirkkoherroina (vuodesta 1634 lähtien tuomiorovastina) 

**Tuomiokirkon ruotsalaisen ja suomalaisen seurakunnan yhteiset kirkkoherrat**
* 1540–1563: kirkkoherra Canutus Johannis
* 1562–1581: kirkkoherra Henricus Jacobi
* 1581–1595: kirkkoherra Thomas Laurentii
* 1595–1615: kirkkoherra Gregorius Martini Teet
* 1615–1633: kirkkoherra Joachimus Matthiae Stutaeus
* 1634–1652: tuomiorovasti Eskil Petraeus
* 1654–1664: tuomiorovasti Georg Alanus
* 1664–1688: tuomiorovasti Enevaldus Svenonius
* 1688–1694: tuomiorovasti Jakob Flachsenius
* 1694–1696: tuomiorovasti Petrus Laurbecchius

**Tuomiokirkon ruotsalaisen seurakunnan kirkkoherrat (tuomiorovasti)**
* 1698–1706: tuomiorovasti David Lund
* 1706–1708: tuomiorovasti Torsten Rudeen
* 1709–1717: tuomiorovasti Ingemund Bröms
* 1720–1726: tuomiorovasti Herman Ross
* 1717–1722: va. tuomiorovasti Jacob Ritz
* 1728–1734: tuomiorovasti Jonas Fahlenius
* 1734–1744: tuomiorovasti Anders Bergius
* 1745–1746: tuomiorovasti Johan Wallenius
* 1746–1748: tuomiorovasti Johan Browallius
* 1749–1753: tuomiorovasti Gabriel Lauraeus
* 1755–1779: tuomiorovasti Samuel Pryss
* 1779–1788: tuomiorovasti Jakob Gadolin
* 1789–1812: tuomiorovasti Kristian Cavander
* 1812–1843: tuomiorovasti Gustaf Gadolin

**Turun suomalais-ruotsalainen tuomiokirkkoseurakunta**
* 1844–1857: tuomiorovasti Johan Adam Edman
* 1858–1884: tuomiorovasti Torsten Thure Renvall
* 1886–1889: tuomiorovasti Frans Wilhelm Gustaf Hjelt
* 1891–1906: tuomiorovasti Gustaf Dahlberg
* 1908–1919: tuomiorovasti Juuso Hedberg
* 1920–1931: tuomiorovasti Einar Candolin

**Turun tuomiokirkkoseurakunta**
* 1921–1935: tuomiorovasti Einar Candolin
* 1936–1948: tuomiorovasti Albert Ahtola
* 1951–1954: tuomiorovasti Lauri Takala
* 1955–1959: tuomiorovasti Osmo Alaja
* 1960–1962: tuomiorovasti Olavi Kares
* 1963–1982: tuomiorovasti Lauri Huovinen
* 1982–1998: tuomiorovasti Jukka Paarma
* 2000–2009: tuomiorovasti Rauno Heikola
* 2010–2020: tuomiorovasti Heimo Rinne
* 2021– tuomiorovasti Aulikki Mäkinen

## Lähteet
Turun Mikaelinseurakunta

**Turun Mikaelinseurakunta** on seurakunta Varsinais-Suomessa, Turkun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Jouni Lehikoinen. Vuoden 2024 lopussa seurakuntaan kuului 21&nbsp;199 jäsentä, mikä oli 53,1 prosenttia alueen asukkaista.

## Tapahtumat
Turun Mikaelinseurakunta järjestää vuosittain nuorille Maata -näkyvissä -festarit yhteistyössä Suomen Luterilainen Evankeliumiyhdistyksen (SLEY), Turun Henrikinseurakunnan, Turun Katariinanseurakunnan, Maarian seurakunnan, Paattisten seurakunnan ja Turun tuomiokirkkoseurakunnan kanssa.

## Papisto
Seuraavat henkilöt ovat toimineet Mikaelinseurakunnan kirkkoherroina: 

* 1923–1942: kirkkoherra Johan Kallio
* 1944–1961: kirkkoherra Taimi Joutsi
* 1962–1966: kirkkoherra Oiva Kojo
* 1968–1971: kirkkoherra Toivo Väinölä
* 1974–1995: kirkkoherra Eeli Vuola
* 1995–2001: kirkkoherra Seppo Rissanen
* 2003– kirkkoherra Jouni Lehikoinen

## Lähteet
Norman Fucking Rockwell

**Norman Fucking Rockwell!** on yhdysvaltalaisen laulaja-lauluntekijä Lana Del Reyn kuudes studioalbumi, joka julkaistiin 30. elokuuta 2019 Polydor ja Interscope -levy-yhtiöiden kautta.

Musiikkityyliltään levy on psykedeelistä rockia ja trip hopia desert rockin ja klassisen rockin vivahtein.

## Singlet
Levyn ensimmäiset singlet ”Mariners Apartment Complex” ja ”Venice Bitch” julkaistiin syksyllä 2018 ja niitä seurasivat singlet ”Hope Is a Dangerous Thing for a Woman Like Me to Have – but I Have It”, ”Doin’ Time” sekä albumin nimikkosingle Norman Fucking Rockwell vuonna 2019.

## Kappaleet
Kaikki kappaleet säv. ja san. Lana Del Rey ja Jack Antonoff, ellei toisin mainita.
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Turun Katariinanseurakunta

**Turun Katariinanseurakunta** on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Leena Kairavuo. Vuoden 2024 lopussa Turun Katariinanseurakuntaan kuului 13&nbsp;693 jäsentä, mikä oli 43,3 prosenttia alueen asukkaista.

Seurakunnalla on kaksi kirkkoa: keskiaikainen Pyhän Katariinan kirkko ja vuonna 1997 vihitty Varissuon kirkko.

## Historia
Nykyinen Turun Katariinanseurakunta on osa historiallista Kaarinan seurakuntaa, jolla on pitkät perinteet. Se on mainittu jo vuonna 1309 nimellä *ecclesia sancte Katerine in Nummis*, "Pyhän Katariinan seurakunta Nummella".  Seurakunnan alueeseen kuului nykyisen Turun Katariinanseurakunnan alueen lisäksi myös nykyisen Kaarinan kunnan alue lukuun ottamatta siihen vuosina 1946 ja 2009 liitettyjä entisten Kuusiston ja Piikkiön kuntien alueita, sekä alun perin myös Kakskerta, joka nykyisin kuuluu Turun Martinseurakuntaan.

Kun Suomen maaseudulle 1860-luvulla perustettiin kunnallishallinto, muodostettiin Kaarinan seurakunnan alueesta Kaarinan kunta. Vuonna 1939 osa sen alueesta liitettiin Turkuun ja myös vanha Pyhän Katariinan kirkko sijaitsee tuolloin Turkuun liitetyllä alueella. Liitoksesta huolimatta kunnan entinen alue pysyi kuitenkin yhtenä seurakuntana vuoteen 1991 saakka, jolloin se jaettiin kahtia. Tuolloin muodostettiin nykyinen Kaarinan kunnan alueella toimiva Kaarinan seurakunta sekä Turun alueella toimiva Katariinanseurakunta. Molemmat kuuluvat kuitenkin Turun ja Kaarinan seurakuntayhtymään.

## Tapahtumat
Turun Katariinanseurakunta järjestää vuosittain nuorille Maata näkyvissä -festarit yhteistyössä Suomen Luterilaisen Evankeliumiyhdistyksen (SLEY), Turun Henrikinseurakunnan, Maarian seurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa.

## Papisto
Seuraavat henkilöt ovat toimineet Katariinanseurakunnan kirkkoherroina:
* 1993–2000: kirkkoherra Samuel Salmi
* 2001–2004: kirkkoherra Heikki Suominen
* 2005–2014: kirkkoherra Martti Hirvonen 
* 2015–: kirkkoherra Leena Kairavuo

## Lähteet
Johann Mattheson

**Johann Mattheson** (28. syyskuuta 1681 Hampuri – 17. huhtikuuta 1764 Hampuri) oli saksalainen säveltäjä, musiikintutkija, musiikkikirjailija ja kielenkääntäjä.

Mattheson ystävystyi Georg Friedrich Händelin kanssa toimiessaan oopperan laulajana ja kapellimestarina Hampurissa. Hänestä tuli vuonna 1706 Englannin suurlähettilään sihteeri, ja hän itse toimi myöhemmin siirtymäkauden (*ad interim*) suurlähettiläänä. Vuosina 1715–1728 hän työskenteli Hampurissa tuomiokirkon kanttori-urkurina; hän joutui jättämään tehtävänsä kuurouden takia. 

Matthesonin sävellysten joukossa on oratorioita, oopperoita ja soitinteoksia, mutta eniten hän vaikutti kirjoituksillaan. Näihin kuuluvat elämäkerrallinen hakemisto 148:sta säveltäjästä nimeltään *Grundlage einer Ehrenpforte* (1740), kaksi teosta basso continuosta ja Matthesonin omia musiikillisia ideoita esittelevä *Der vollkommene Kapellmeister* (1739). Mattheson kannatti italialaisten, ranskalaisten ja saksalaisten tyylisuuntausten yhdistelyä ja uskoi kirkkomusiikin voivan saada lisää elävyyttä sekulaarien, kuten oopperasta ammennettujen ainesten hyödyntämisellä siinä.

Mattheson käänsi englannista saksaksi muiden muassa John Mainwaringin Händel-elämäkerran ja Daniel Defoen *[[Moll Flanders]]* -kirjan.

## Lähteet

## Aiheesta muualla
* IMSLP: Johann Mattheson: nuotteja
Turun Henrikinseurakunta

**Turun Henrikinseurakunta** on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Vuoden 2024 lopussa Henrikinseurakuntaan kuului 13&nbsp;100 jäsentä, mikä oli 52,8 prosenttia alueen asukkaista.

## Tapahtumat
Turun Henrikinseurakunta järjestää vuosittain nuorille Maata -näkyvissä -festarit yhteistyössä Suomen Luterilainen Evankeliumiyhdistyksen (SLEY), Turun Katariinanseurakunnan, Maarian seurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa.

## Papisto
Seuraavat henkilöt ovat toimineet Henrikinseurakunnan kirkkoherroina: 

* 1964–1977: kirkkoherra Alpo Mustonen
* 2003–2019: kirkkoherra Heikki Mäntylä
* 2019– kirkkoherra Pauliina Uhinki-Suominen

## Lähteet
Turun Martinseurakunta

**Turun Martinseurakunta** on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Tuomo Norvasuo. Vuoden 2024 lopussa Turun Martinseurakuntaan kuului 17&nbsp;776 jäsentä, mikä oli 59,5 prosenttia alueen asukkaista.

## Ilpoistenpiiri
Martinseurakunnan yhteydessä toimii karismaattinen Ilpoistenpiiri. Alkujaan raamattupiirinä toiminut ryhmä laajentui voimakkaasti vuoden 1988 alussa. Piiri on saanut nimensä pitkäaikaisesta kokoontumisapaikastaan Ilpoisten seurakuntakodissa. Vuodesta 1993 lähtien se on kokoontunut Martin kirkossa.

## Papisto
Seuraavat henkilöt ovat toimineet Martin seurakunnan kirkkoherroina: 
* 1922–1954: Arvi Nenye
* 1954–1978: Yrjö Luojola
* 1978–1992: Matti Taipale
* 1992–2006: Kauko Viitanen
* 2006– Tuomo Norvasuo

## Lähteet
Sinut siinä nään

**Sinut siinä nään** on Kirkan vuonna 2002 julkaistu albumi.
## Kappaleet
# 
# 
# 
# 
# 
# 
# 
# 
# 
# 
# 

## Aiheesta muualla
* ''Sinut siinä nään'' discogs.com -sivustolla
Gotō (Nagasaki)

**Gotō** () on Japanin kaupunki Nagasakin prefektuurissa. Se sijaitsee Itä-Kiinan meren Gotōsaarilla Kyūshūn länsipuolella ja käsittää Gotōsaarten lounaisosan. Kaupunkiin kuuluu 52 asumatonta ja 11 asuttua saarta, joista merkittävimmät ovat Fukuejima, Hisakajima ja Narushima. Kaupungin ydinalue sijaitsee Fukuejimalla. Gotōssa on 37&nbsp;131 asukasta (vuonna 2018) ja sen pinta-ala on 420,10 neliökilometriä.

Gotōn kaupunki perustettiin vuonna 2004, kun Fukuen kaupunki ja Tomien, Tamanouran, Miirakun, Kishikun ja Narun maaseutukaupungit liitettiin yhteen. Niistä merkittävin oli Fukue, joka kehittyi historiallisesti Fukuen daimiokunnan linnanaluskaupunkina. Muromachi-kaudella 1500-luvun puolivälissä saarille saapui kristittyjä lähetyssaarnaajia ja myöhemmin Edo-kaudella sinne muutti paljon katolisia. Saarilla onkin säilynyt piilossa uskontoaan harjoittaneiden kristittyjen (*[[kakure kirishitan]]*) kyliä ja historiaa. Koko Hisakajiman saari ja osa Narushiman saaresta liitettiin vuonna 2018 osaksi Unescon maailmanperintöluettelon kohdetta ”Nagasakin alueen kätketyt kristinuskon sijaintipaikat”.

Gotōhon on säännöllisiä lautta- ja lentoyhteyksiä Nagasakista ja Fukuokasta.

## Kuvia

Tiedosto:Hisakajima Village(Warabi area) 03.jpg|Hisakajiman kylää
Tiedosto:Douzaki Church in Nagasaki.JPG|Dōzakin kirkko


## Lähteet

## Aiheesta muualla

* Kaupungin internetsivut
Myles Turner

**Myles Christian Turner** (s. 24. maaliskuuta 1996 Bedford, Texas) on yhdysvaltalainen koripalloilija, pelipaikaltaan sentteri. Hän on pelannut NBA:ssa vuodesta 2015 lähtien edustaen Indiana Pacersia. Turner on ollut NBA:n parhaita heitontorjujia, kaudella 2018–2019 sarjan paras. Hän on pelannut myös Yhdysvaltain maajoukkueessa.

## Elämä ja ura

Turner pelasi yliopistokoripalloa Texasin (Austin) yliopistossa kauden 2014–2015. Indiana Pacers varasi hänet NBA:han 11. vuorolla . Ensimmäisellä ammattilaiskaudellaan Turner valittiin helmikuussa NBA:n kuukauden tulokkaaksi ja kauden päätteeksi tulokkaiden kakkostähdistöviisikkoon. Kaudella 2018–2019 hän oli NBA:n torjuntakuningas 2,7 heitontorjunnan ottelukeskiarvollaan.

Turner on edustanut myös Yhdysvaltain miesten maajoukkuetta, jonka kokoonpanoon hän kuului vuoden 2019 MM-kilpailuissa.

## Lähteet
* Myles Turner Stats  Basketball-Reference.com 
* Myles Turner College Stats College Basketball at Sports-Reference.com 
* Profiili University of Texas Athletics 

### Viitteet

## Aiheesta muualla

* Profiili NBA 
* Profiili FIBA Archive
Khris Middleton

**James Khristian Middleton** (s. 12. elokuuta 1991 Charleston, Etelä-Carolina) on yhdysvaltalainen koripalloilija, pelipaikaltaan heittävä takamies tai pieni laitahyökkääjä. Hän on pelannut NBA:ssa vuodesta 2012 lähtien edustaen pisimpään Milwaukee Bucksia jossa voitti sarjan mestaruuden vuonna 2021. Middleton on valittu kahdesti un. Hän on pelannut myös Yhdysvaltain maajoukkueessa jossa voitti olympiakultaa Tokiossa 2020.

## Elämä ja ura

Middleton pelasi yliopistokoripalloa Texas A&M:ssä vuodet 2009–2012. Detroit Pistons varasi hänet NBA:han 39. vuorolla . Kesällä 2013 Middleton siirtyi osana pelaajakauppaa Milwaukee Bucksiin. Vuonna 2019 hänet valittiin ensimmäisen kerran un. Hänet valittiin tähdistöotteluun myös vuonna 2020. Vuonna 2021 Middleton voitti Bucksissa NBA:n mestaruuden.

Middleton on edustanut myös Yhdysvaltain miesten maajoukkuetta, jonka kokoonpanoon hän kuului vuoden 2019 MM-kilpailuissa. Hänet valittiin Yhdysvaltain kokoonpanoon myös Tokion kesäolympialaisiin 2020, missä maa voitti kultaa.

## Lähteet
* Khris Middleton Stats Basketball-Reference.com 
* Khris Middleton College Stats College Basketball at Sports-Reference.com 
* Profiili Texas A&M Official Athletics Site 

### Viitteet

## Aiheesta muualla

* Profiili NBA